Mo‘min Hasanov. Hasanov Mo‘min Qori — 1867-yili tug‘ilgan, Xonobod qishlog‘idan, o‘zbek, ruhoniy oiladan, o‘zi kolxozchi, quloqqa tortilgan. 1930-yili paxtachilik bo‘yicha zararkunandalik qilgani uchun 8 yil qamoq jazosi berilgan, 1936-yili soxta tabiblik qilgani uchun rayon hududidan tashqariga 5 yil muddatga surgun qilingan, surgun joyidan qochib kelgan. Tabiblik bilan shug‘ullanish davomida doimiy ravishda kolxoz qurilishi va xotin-qizlarni ozod qilishga qarshi qaratilgan targ‘ibot olib borganlikda ayblangan.